《出塞曲》
宋代·王炎

羽檄走边遽，虎符出精兵。
壮士卷甲起，骨肉送之行。
击筑歌易悲，挈榼酒更倾。
关山杀气缠，寒日无昌明。
箭落紫塞鵰，马裂黄河冰。
岂畏虏骑多，只忧将权轻。
阃外不中制，一贤当长城。
鼓行渡沙碛，愿勒燕然铭。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。